ওলফ পালমে পুরস্কার
ওলফ পালমে পুরস্কার (ইংরেজি: Olof Palme Prize) সাংবার্ষিকাকারে প্রদেয় আন্তর্জাতিক পুরস্কারবিশেষ। সুইডেনে জন্মগ্রহণকারী বিশিষ্ট রাজনীতিবিদ ও সাবেক প্রধানমন্ত্রী ওলফ পালমে'র আদর্শ অনুসরণপূর্বক ব্যক্তি কিংবা সংস্থাকে অসাধারণ কৃতিত্বের জন্য এ পুরস্কার প্রদান করা হয়। পুরস্কারের মূল্যমান হিসেবে সনদ ও পঁচাত্তর হাজার মার্কিন ডলার দেয়া হয়। ২৮ ফেব্রুয়ারি, ১৯৮৬ তারিখে পালমের মৃত্যুর এক বছর পর থেকে ফেব্রুয়ারি, ১৯৮৭ সালে এ পুরস্কার প্রবর্তন করা হয়। ওলফ পালমের পরিবার ও সুইডিশ সোশ্যাল ডেমোক্র্যাটি পার্টির পক্ষ থেকে পালমে'র স্মৃতিকে চীরজাগরুক রাখতে ওলফ পালমেস মাইনেসফন্ড ফর ইন্টারনেশিওন্যাল ফরস্তাইলস ওচ জেমেনস্যাম সাকেরহেট নামীয় সংস্থা পুরস্কার প্রদানের জন্যে গঠন করা হয়।